gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4705, del 04-03-2004 (2004/1968)

Informació pública del pla parcial de millora del sector industrial Caseta Blanca, segona fase del Pla General d'Ordenació Urbana de Vall d'Alba.
-------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1968


Organisme emissor
:   Ajuntament de Vall d'Alba

Tipus de document
:   Anunci

Informació pública del pla parcial de millora del sector industrial Caseta Blanca, segona fase del Pla General d'Ordenació Urbana de Vall d'Alba. [2004/M1968]
  
L'Ajuntament de Vall d'Alba (Castelló), mitjançant acord del Ple de data 16 de febrer de 2004, ha acordat exposar al públic el projecte de pla parcial de millora de l'ordenació detallada del sector industrial Caseta Blanca, segona fase, promogut per l'agent urbanitzador del dit sector la mercantil Calviga, SA.
  
De conformitat amb els articles 52 de la Llei Reguladora de l'Activitat Urbanística (LRAU) i 173 del Reglament de Planejament de la Comunitat Valenciana, els interessats, en el termini de 20 dies a comptar del següent des de la publicació de l'anunci en el Diari Oficial de la Generalitat Valenciana, poden comparéixer a l'Ajuntament (plaça Major, núm. 1), els dies hàbils, en horari d'atenció al públic, per a consultar les actuacions derivades de la documentació depositada, formular qualssevol al·legacions o exercir els drets que es deriven de la Llei Reguladora de l'Activitat Urbanística.
  
Cosa que es publica perquè en prengueu coneixement mitjançant edictes en el diari oficial esmentat i periòdic El Mundo de Castelló, de conformitat amb el que disposen els articles 46, 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
Diari Oficial de la Generalitat Valenciana


Sumari del DOGV 4869, del 25-10-2004 (2004/10809)

Notificació a Pilar De las Heras Alins.
---------------------------------------

### Dades del document

Número de DOGV
:   4869

Data del DOGV
:   25-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10150


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Pilar De las Heras Alins. [2004/10075]
  
A la vista de les dades que hi ha al Registre de Fundacions de la Comunitat Valenciana, es desprén que la Fundació el Penya Segat, no ha presentat comptes ni pressupostos econòmics anuals des de la seua constitució. Així mateix, no hi ha constància de funcionament de la Fundació, ni del compliment dels seus fins fundacionals, a tot això està obligada per les disposicions legals en la matèria: la Llei 8/98, de 9 de desembre, de Fundacions de la Comunitat Valenciana, i la Llei 50/2002, de 26 de desembre, de Fundacions.
  
Tampoc no consta cap sol·licitud, ni documentació acreditativa, que pogueren justificar, si és el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'esta.
  
Les esmentades omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la seua situació, o, si fóra procedent, sol·licitar la seua extinció d'acord amb allò que ha sigut establit per la normativa, i es podrà, si no n'hi ha, instar la corresponent resolució judicial d'extinció per esta Administració.
  
Per no haver-se pogut practicar la notificació personal d'este acte administratiu, és procedent la seua publicació en el Diari Oficial de la Generalitat Valenciana, així com en el tauler d'edictes de l'Ajuntament en el seu últim domicili, de conformitat amb l'article 59.4 i 5, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i perquè es puga tindre coneixement íntegre i quede constància d'este, podrà efectuar-se personació en el termini de deu dies, a comptar des de l'endemà al de la publicació del present anunci en el Diari Oficial de la Generalitat Valenciana, o de l'exposició al tauler d'edictes de l'ajuntament corresponent, al Servici d'Entitats Jurídiques de la Conselleria de Justícia i Administracions Públiques, c/ Historiador Chabàs, núm. 2, de València.
  
Així mateix, es concedix un termini de deu dies, comptats a partir de l'endemà al de la present publicació o de la personació, si és el cas, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.
  
Acte: regularització registral o inici del procediment d'extinció de la Fundació el Penya Segat.
  
Interessada: Pilar de las Heras Alins
  
Últim domicili conegut: El Pueblo Alcantilado - Centre de Convencions i Actes Culturals - El Campello (Alacant).
Diari Oficial de la Generalitat Valenciana


Sumari del DOGV 4903, del 15-12-2004 (2004/12482)

Informació pública de l'alternativa tècnica del programa d'actuació integrada del sector Senieta de Calp.
---------------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12205


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica del programa d'actuació integrada del sector Senieta de Calp. [2004/Q12623]
  
Pel Decret de l'Alcaldia Presidència de l'Ajuntament de Calp, amb data 17 de novembre de 2004, es va dictar la següent resolució:
  
Primer
  
Sotmetre a informació pública l'alternativa tècnica del programa d'actuació integrada del sector Senieta de Calp, juntament amb el projecte de reparcel·lació i el projecte d'urbanització d'esta alternativa, promogut per este ajuntament, per a la gestió indirecta.
  
Segon
  
La present informació pública té caràcter de simultani concurs públic per a la selecció de l'urbanitzador. S'hi poden presentar alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana, llevat que el termini finalitze en dissabte, en este cas se'n prorrogarà l'obertura al primer dia hàbil, segons el Decret de l'Alcaldia, de data 18 de juny de 1998 (BOP núm. 147, d'1 de juliol de 1998). Tot això amb l'avís previ als titulars cadastrals al seu domicili fiscal, i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els anteriors terminis es prorrogaran per 20 dies addicionals, i esta pròrroga s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Cinqué
  
Les proposicions juridicoeconòmiques assumiran la gestió de l'execució de la reparcel·lació de l'única unitat d'execució del sector Senieta.
  
Sisé
  
L'acte d'obertura de pliques es realitzarà en la següent data hàbil a la conclusió del termini per a presentar-les, llevat que l'acte finalitze en dissabte, en este cas es prorrogarà l'obertura de les pliques al primer dia hàbil, segons el Decret de l'Alcaldia, de data 18 de juny de 1998 (BOP núm. 147, d'1 de juliol de 1998).
  
Seté
  
L'expedient podrà consultar-se al Departament d'Urbanisme i Planificació de l'Ajuntament de Calp, situat a la segona planta, de dilluns a divendres, de 09.00 a 14.00 hores.
  
Cosa que es fa pública en compliment del que establix l'article 46.3 de la vigent Llei Reguladora de l'Activitat Urbanística Valenciana.
Diari Oficial de la Generalitat Valenciana


Sumari del DOGV 4689, del 11-02-2004 (2004/847)

Concurs. Concessió administrativa diversos llocs de venda mercats municipals.
-----------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/847


Data del document
:   14-01-2004

Organisme emissor
:   Ajuntament de Sagunt

Tipus de document
:   Concurs

Descriptors 

:   * Sagunt
    * contracte administratiu

Concurs. Concessió administrativa diversos llocs de venda mercats municipals. [2004/Q847]
  
1. Entitat adjudicadora
  
a) Organisme: Ajuntament de Sagunt.
  
b) Dependència que tramita l'expedient: Secció de Patrimoni i Contractació.
  
2. Objecte del contracte
  
a) Descripció de l'objecte: concessió administrativa diversos llocs de venda mercats municipals.
  
b) Lloc d'execució: Sagunt.
  
c) Termini d'execució: 30 anys (Sagunt-ciutat) i 33 anys (Sagunt-port).
  
3. Tramitació, procediment i forma d'execució
  
a) Tramitació: normal.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: per lloc i anys a l'alça.
  
Mercat de Sagunt-ciutat:
  
- Lloc número 7: 841,42 euros, termini amortització: 15 anys.
  
- Lloc número 13: 631,06 euros, termini amortització: 15 anys.
  
- Lloc número 40: 841,42 euros, termini amortització: 15 anys.
  
Mercat de Sagunt-port:
  
- Lloc número P-2: 1.187,82 euros, termini amortització: 18 anys.
  
- Lloc número P-5: 1.187,82 euros, termini amortització: 18 anys.
  
- Lloc número P-7: 834,68 euros, termini amortització, 18 anys.
  
- Lloc número 4: 818,33 euros, termini amortització: 18 anys.
  
- Lloc número 5: 818,33 euros, termini amortització: 18 anys.
  
- Lloc número 9: 855,52 euros, termini amortització: 18 anys.
  
- Lloc número 29: 855,52 euros, termini amortització: 18 anys.
  
5. Garanties
  
a) Provisional: 2% del tipus de licitació.
  
b) Definitiva: 4% del tipus de licitació.
  
6. Obtenció de documentació i informació
  
a) Entitat: Ajuntament de Sagunt.
  
b) Domicili: carrer de l'Autonomia, número 2.
  
c) Codi postal i localitat: 46193 Sagunt.
  
d) Telèfon: 35 875 80 01.
  
e) Fax: 96 266 00 73.
  
f) Data límit d'obtenció d'informació: fins a l'acabament del termini de presentació d'ofertes.
  
7. Presentació d'ofertes
  
a) Data límit de presentació: quan es complisquen 27 dies naturals, comptadors des del sendemà de la publicació de l'anunci en el Diari Oficial de la Generalitat Valenciana.
  
8. Obertura d'ofertes
  
a) Data: el segon o quatre divendres següent hàbil al de finalització del termini de presentació de proposicions.
  
b) Hora: 09.30.
  
9. Altres informacions
  
Despeses d'anuncis: a càrrec del contractista.
Diari Oficial de la Generalitat Valenciana


Sumari del DOGV 4774, del 14-06-2004 (2004/5574)

Informació pública del nomenament de funcionari de carrera a Pascual Alandes García, com a agent del Cos de la Policia Local de l'Ajuntament de Benifairó de la Valldigna.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/5574


Organisme emissor
:   Ajuntament de Benifairó de la Valldigna

Tipus de document
:   Anunci

Informació pública del nomenament de funcionari de carrera a Pascual Alandes García, com a agent del Cos de la Policia Local de l'Ajuntament de Benifairó de la Valldigna. [2004/S5574]
  
Per resolució d'aquesta alcaldia de data 10 de maig de 2004, el senyor Pascual Alandes García, amb document nacional d'identitat 27.031.564, ha estat nomenat, amb efectes del dia 24 de setembre de 2003, agent del cos de la policia local de l'Ajuntament de Benifairó de la Valldigna, de conformitat amb la Llei 6/1999, de 19 d'abril, de la Generalitat Valenciana, una vegada superat el procés selectiu convocat a l'efecte; formant part de la plantilla de funcionaris d'administració especial d'aquest ajuntament, cos de la policia local, escala bàsica, categoria agent de la policia local.
  
Ho fem públic perquè en prengueu coneixement, atés l'article 10.5 del Decret 33/1999, de 9 de març, del Govern Valencià.
Diari Oficial de la Generalitat Valenciana


Sumari del DOGV 4798, del 15-07-2004 (2004/7205)

Informació pública de l'acord de suspensió de llicències i de l'aprovació del conveni de col·laboració entre l'Institut Valencià de l'Habitatge, SA i l'Ajuntament de Benifaió per a la gestió i actuació del sector SUB/NP Residencial 13.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4798

Data del DOGV
:   15-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7205


Organisme emissor
:   Ajuntament de Benifaió

Tipus de document
:   Anunci

Informació pública de l'acord de suspensió de llicències i de l'aprovació del conveni de col·laboració entre l'Institut Valencià de l'Habitatge, SA i l'Ajuntament de Benifaió per a la gestió i actuació del sector SUB/NP Residencial 13. [2004/7205]
  
El Ple de l'Ajuntament en sessió celebrada el dia 29 de juny de 2004 va aprovar el conveni de col·laboració entre l'Institut Valencià de l'Habitatge SA i l'Ajuntament de Benifaió per a la gestió i actuació del sector SUB/NP Residencial 13, ubicat entre les unitats d'execució número 2.1.1 i número 4 de les NSP de Benifaió, simultàniament es va acordar la suspensió de l'atorgament de llicències de parcel·lació de terrenys, edificació i demolició per àrees o usos determinats i d'acords de programació en la totalitat de l'àmbit d'actuació amb la finalitat de facilitar l'estudi i els diferents instruments d'ordenació urbanística.
  
Cosa que es publica de conformitat amb allò disposat en l'article 152 del Decret 201/1998, de 15 de desembre, del Govern Valencià, pel qual s'aprovà el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4826, del 24-08-2004 (2004/8719)

Expedient número 76/2004. Subministrament de 100.000 cartilles de salut infantil, 2 x 100.000 informes de salut escolar inclosos en la cartilla i 500.000 informes de salut escolar addicionals, no inclosos en la cartilla.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4826

Data del DOGV
:   24-08-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/8719


Data del document
:   03-08-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * impremta
    * edició
    * contracte de subministraments
    * licitació
    * adjudicació de contracte administratiu

Expedient número 76/2004. Subministrament de 100.000 cartilles de salut infantil, 2 x 100.000 informes de salut escolar inclosos en la cartilla i 500.000 informes de salut escolar addicionals, no inclosos en la cartilla. [2004/8719]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Salut Pública. carrer Misser Mascó, 31, 46355 € València. Telèfon 38 400 42 82, fax 96 386 66 07.
  
c) Número d'expedient: 76/2004.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de 100.000 cartilles de salut infantil, 2 x 100.000 informes de salut escolar inclosos en la cartilla i 500.000 informes de salut escolar addicionals, no inclosos en la cartilla.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.628 de 12 de novembre de 2003.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent mil euros (100.000 euros).
  
5. Adjudicació
  
a) Data: 22 de desembre de 2003.
  
b) Contractista: Artes Gráficas S. Miguel, SA.
  
c) Nacionalitat: espanyola.
  
d) Import d'adjudicació: setanta-vuit mil cent setze euros (78.116 euros).
Diari Oficial de la Generalitat Valenciana


Sumari del DOGV 4719, del 25-03-2004 (2004/2638)

Informació pública de la modificació puntual del PGOU.
------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2638


Organisme emissor
:   Ajuntament de L'Alfàs del Pi

Tipus de document
:   Anunci

Informació pública de la modificació puntual del PGOU. [2004/M2638]
  
L'Ajuntament en Ple, en sessió ordinària celebrada el dia 26 de febrer de 2004, i en compliment del que disposa l'article 55 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, va acordar sotmetre a informació pública, per terme d'un mes, a comptar des de la inserció del present edicte en el Diari Oficial de la Generalitat Valenciana, la modificació puntual del PGOU, en execució de sentència judicial, de 15 de febrer de 1993, del Tribunal Superior de Justícia de la Comunitat Valenciana, i del conveni urbanístic entre l'Ajuntament de l'Alfàs del Pi i Albert Rune Johanson, i que afecta dos parcel·les en Urbanització Entrenaranjos i Flores (SUNP núm. 4 en el vigent PGOU).
Diari Oficial de la Generalitat Valenciana


Sumari del DOGV 4902, del 14-12-2004 (2004/12205)

Procediment de divorci contenciós número 723/2004. Citació a comparéixer.
-------------------------------------------------------------------------

### Dades del document

Número de DOGV
:   4902

Data del DOGV
:   14-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12535


Organisme emissor
:   Jutjat de Primera Instància Número 24 de València

Tipus de document
:   Anunci

Procediment de divorci contenciós número 723/2004. Citació a comparéixer. [2004/F12197]
  
Ángel Olmeda Buendía, secretari del Jutjat de Primera Instància número 24 de València, per mitjà d'este edicte faig saber:
  
Que en este jutjat es tramita el procediment de divorci contenciós número 723/2004, a instàncies d'Adela del Mar Pérez Vallés contra Petru Claudiu Boer, en les actuacions del qual he acordat citar el referit demandat a fi que dins del termini de 20 dies puga comparéixer en les actuacions esmentades, i contestar la demanda i si fa al cas formular reconvenció, amb l'apercebiment que si no hi fa li correspondrà el perjuí que pertoque segons dret.
  
I perquè valga de citació en forma a Petru Claudiu Boer, en parador desconegut, expedisc i firme este edicte.
Diari Oficial de la Generalitat Valenciana


Sumari del DOGV 4778, del 18-06-2004 (2004/5955)

Juí verbal per desnonament per falta de pagament número 000079/2004. Cèdula de notificació.
-------------------------------------------------------------------------------------------

### Dades del document

Número de DOGV
:   4778

Data del DOGV
:   18-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/5955


Organisme emissor
:   Jutjat de Primera Instància Número 3 de València

Tipus de document
:   Anunci

Juí verbal per desnonament per falta de pagament número 000079/2004. Cèdula de notificació. [2004/S5955]
  
Procediment: Assumpte civil 000079/2004.
  
Jerónimo Toledano Iturbe, secretari del Jutjat de Primera Instància número 3 de València, fa saber:
  
Que en este Jutjat se seguix procediment de juí verbal (desnonament per falta de pagament) 000079/2004, a instància de Dolores Pascual Caballer contra Francisco Arrogante Álvarez.
  
En el juí referenciat, amb data 28 de maig de 2004, pel magistrat jutge Pedro Luis Viguer Soler, s'ha dictat la resolució el contingut dispositiu de la qual és del tenor literal següent:
  
Decisió: que amb l'estimació de la demanda formulada per Dolores Pascual Caballer, representada pel procurador Ruiz Martín, Juan Antonio, contra Francisco Arrogante Álvarez, declare resolt el contracte d'arrendament esmentat en la demanda inicial d'estes actuacions i per tant correspon el desnonament sol·licitat per la part actora, i es condemna a la part demandada a desallotjar i deixar a disposició de la part actora, l'immoble situat a València, carrer Vicente Sancho Tello, número 18, 3, amb l'advertiment de llançament en cas contrari, amb expressa imposició de les costes processals a la part demandada.
  
Contra la present resolució es pot interposar recurs d'apel·lació davant l'Audiència Provincial de València, a tramitar conforme a la nova Llei d'Enjudiciament Civil (disposició transitòria segona). El recurs es prepararà mitjançant escrit presentat davant este Jutjat en el termini de cinc dies hàbils comptadors des del dia següent de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil 1/2000), i s'haurà de tindre en compte el que acorda l'article 449.1 de la Llei d'Enjudiciament Civil 1/2000.
  
Esta és la meua sentència, que pronuncie, mane i firme.
  
I perquè valga de notificació en forma, amb previsió dels recursos expressats en l'esmentada resolució a la part demandada que es troba en parador desconegut Francisco Arrogante Álvarez, conforme al que establix en l'article 164 de la Llei d'Enjudiciament Civil, s'expedix el present edicte.